Mikudagin 3. apríl fór FC Hoyvík í samstarvi við Giza/Hoyvík undir fyrstu barna- og ungdómsvenjingarnar í søguni hjá felagnum. Málið hjá FC Hoyvík er at skapa Føroya bestu ungdómsdeild, meðan veruliga arbeiðið tó fyrst byrjar, tá nýggi vøllurin í Hoyvík er klárur. Felagið hevur tó gjørt av longu nú at tilmelda lið í yngstu aldursbólkunum U8 og U10. Ungdómsdeildin skipast við at gera ein yvirskipaðan læru- og menningarpolitik í felagnum, har vit gera menningarætlanir fyri teir ymsu aldursbólkarnar, sum vit kenna frá fótbóltsfeløgum uttanlands. Harvið tryggjar man at leikarar, sum leika í FC Hoyvík øll ungdómsárini, verða mentir á øllum førleikastigum fyri at gerast skikkaðir fótbóltsleikarar, ið ein dag kunnu umboða felagið á hægsta stigi. FC Hoyvík skal vera eitt felag í miðvísari menning, sum vil verða við til at skapa góðar karmar fyri fótbóltin í Føroyum, og sum vil verða við til at tryggja at so nógv sum gjørligt sleppa at spæla fótbólt uttan mun til sálarligar og likamligar førleikar. Tá ið man stuðlar FC Hoyvík, stuðlar man føroyskum ungdómsfótbólti. Vit fara at leggja dent á at skapa eitt jaligt umhvørvi, har bæði børn og foreldur skulu trívast og stuðlar gleðast um. Børn í aldursbólkunum U8 og U10 er vælkomin til venjingarnar, ið fara fram við skúlan á Løgmannabreyt. Venjingar eru mánadag, har U8 venur kl. 16.30 og U10 kl. 17.30, og mikudag har U8 venur kl. 17.30 og U10 kl. 16.30. Tað er okkara ætlan at skipa barna- og ung-dómsfótbóltin í Hoyvík í tøttum samstarvið við H71, so børnini ikki longu frá ungum aldrini skulu velja ein av ítróttinum frá. H71 hevur eisini longu prógvað, hvussu langt ein kann røkka við einum góðum og miðvísum barna- og ungdómsarbeiðið í Hoyvík. Hetta eigur H71 stórt herðaklapp fyri. Giza Hoyvík hevur seinastu árini bert fingist vid vaksnamannafótbólt, av tí, at umstødurnar og venjingartídirnar í Gundadali ikki hava veri hóskandi til barnafótbólt. Í samband vid, at byrádid í vetur samtykti at fara undir at byggja ein fótbóltsvøll til felagid í Hoyvíkini, so hevur nevndin tikid stig til longu nú at byrja vid ungdómsfótbóltid í Hoyvík. Nyggi vøllurin verdur tó ikki klárur enn, og tí verdur byrja vid aldursbólkunum U8 og U10, id passa best til verandi umstødurnar í Hoyvík, medan dystir verda í Gundadali. Felagid hevur gjørt avtalu vid Jan M. Laursen, um at vera høvudsungdómsvenjari. Jan venur eisini besta lidid í felagnum, samstundis sum hann tekur A-venjaraprógv og er leidari á frítídarskúlanum í Badmintonhøllini. Nakrir adrir venjarar koma at hjálpa Jan vid dagligu venjingunum í felagnum, og hesir hava allir nøktandi skeid frá FSF. Kunnandi foreldrafundur verdur mikudagin 3. apríl kl. 19.00 í skúlanum á Løgmannabreytt, har øll áhugadi eru vælkomin. Limagjald er einans 200 kr. pr. barn. Venjingin fer fram á vøllinum vid skúlan á Løgmannabreytt. Fyrsti venjingardagurin er 3. apríl, og venjingartídirnar eru hesar: U8: Mánadag kl. 16.30-17.30 og mikudag kl. 17.30-18.30. U10: Mánadag kl. 17.30-18.30 og mikudag kl. 16.30-17.30. Venjingarnar eru sjálvandi fyri dreingir og gentur. Ja so bleiv tað endaliga váttað. FC Hoyvík flytur niður og spælir í 2. deild í 2012. Dysturin leygardagin ímóti hinum botnliðnum EB/Streymi var seinasta útkall at tryggja okkum sætið í deildini, men úrslitið gjørdist 3-2 til gestirnar eftir ein góðan og undirhaldandi dyst. EB/Streymur var undan dystinum tvey stig frammanfyri okkum, so nú tá munurin er fimm stig og bert ein dystur er eftir at leika, so er leyst og liðugt fyri í ár. Tað lat seg snøgt sagt ikki gera, at senda eitt lið suður til Vágs sunnudagin, og oddaliðið FC Suðuroy vann tí uttan dyst og tryggjaði sær harvið gull í 1. deild uttan at leika. 1. liðs hópurin hjá FC Hoyvík hevur sæð betri dagar hvat tal av leikarum viðvíkur. Tað eru við góðum vilja 16 mans, sum kunnu brúkast til 1. deildarfótbolt í løtuni, og tá fimm teirra vóru staddir uttanlanda ella drógust við skaða, og tríggir aðrir lógu sjúkir, so var lítið hjá venjarinum at gera. At vit heldur ikki høvdu málmann tøkan, gjørdi ikki støðuna betur. Nú sær alt annað enn gott út hjá FC Hoyvík. Liðið tapti botnuppgerðina ímóti HB við einum máli ímóti trimum, samstundis sum EB/Streymur vann sín dyst ímóti NSÍ. Vit liva nú uppá lænta tíð í 1. deild. HB møtti við einum vælmannaðum og uppsettum liði til dystin. Teir vór eins og vit pískaðir til at vinna, og vunnu eisini uppiborið tá samanumkom. Leikararnir hjá okkum góvu alt teir høvdu í sær, og vóru væl við í dystinum, men marginalar ímóti og tung bein frá harða dystinum mikukvøldið, bleiv ov møtimikið, og so gekk tað sum tað gekk.